**Az Apollo Tyres új igazgatót nevez ki a Mezőgazdasági és Ipari gumiabroncsok divíziójának élére**

**Amszterdam, 2022. április**–Guido Boerkampet nevezték ki az Apollo Tyres Mg és Ipari gumiabroncsok (OHT) divíziójának igazgatói posztjára, aki a vállalatnál töltött több mint egy évtizedes munkáját követően nyugdíjba vonuló Ruud Nijlandot váltja le.

Az OHT területén 27 éves tapasztalattal rendelkező Boerkamp 1995-ben csatlakozott a céghez (akkoriban még Vredestein) a mezőgazdasági és ipari gumiabroncsok termékspecialistájaként. Ezt követően termékmenedzserként, üzletfejlesztési menedzserként és termékcsoport-vezetőként dolgozott, mielőtt az Apollo Tyres európai OHT kutatási és fejlesztési divíziójának vezetője lett.

Új pozíciójában ő felügyeli az Apollo Tyres Vredestein és Apollo márkájú mezőgazdasági és építőipari termékek bővülő kínálatának értékesítését és marketingjét, hogy elősegítse a cég további növekedését Európa-szerte. Közvetlen felettese Yves Pouliquen, az Apollo Tyres európai értékesítési és marketingigazgatója lesz.

„Az egész karrieremet itt töltöttem – a felvásárlás előtt a Vredesteinnél, azóta pedig az Apollo Tyres vállalatnál –, és első kézből tapasztaltam meg, hogy miként fejlődött a cég az európai mezőgazdasági és építőipari szektorok változásával párhuzamosan” – meséli Boerkamp. „Nagy megtiszteltetés számomra, hogy most én tehetem meg a következő lépést, azaz új korszakba vezethetem az OHT üzletágat, és a termékkínálat bővítésére fogok törekedni. Szeretném megköszönni Ruudnak, hogy a vállalatnál végzett lenyűgöző munkája során lefektette az alapokat.”

Rivallant hozzáteszi: „Guido tökéletesen alkalmas az OHT divízió vezetésére. Páratlan tudásra és szakértelemre tett szert, amely segít nekünk abban, hogy még hatékonyabbá váljunk az európai piacon, miközben fenntartjuk elkötelezettségünket az iránt, hogy vásárlóinkat a legmagasabb színvonalú, kategóriaelső gumiabroncsokkal lássuk el.

„Szeretném megköszönni Ruudnak az Apollo Tyres, valamint a Vredestein és Apollo termékekkel végzett kiemelkedő munkáját” – teszi hozzá Rivallant. „Nagyon fog hiányozni a csapatnak, és visszavonulása alkalmából minden jót kívánunk neki.”

Nijland hozzáteszi: „Megtiszteltetés volt pályafutásom ilyen jelentős részében ennek a vállalatnak a tagja lenni, különleges emberekkel együtt dolgozni és az iparágnak meghatározó termékeket nyújtani. Sok szerencsét kívánok Guidónak az új pozíciójához, és kíváncsian várom, mit tartogat a jövő az Apollo Tyres számára.”

**További információ:**

Robbert Holtkamp | Marketing-kommunikáció OHT Europe

T: +31 53 888 8187

M.: +31 6 1507 6475

E: robbert.holtkamp@apollotyres.com

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.